कार्यक्रमका प्रमुख अतिथि पूर्वमन्त्री अष्टलक्ष्मी शाक्यले हातमा सीप भएमा स्वरोजगारीको प्रशस्त सम्भावना भएको र यस्तो कार्यक्रमले महिलाहरुको सीप विकासमा योगदान पु¥याउने बताउनुभयो । कार्यक्रमका सभापति सुषमा राजभण्डारीले महिलाहरुलाई सीप सिकाउने तथा कलात्मक बनाउने कुरामा प्रज्ञा–प्रतिष्ठानको साथ तथा सहयोग रहने बताउनुभयो । सांसद प्रभा बज्राचार्यले प्रशिक्षार्थीहरु अनुशासित भई काम सिकेर आत्मनिर्भर हुनेमा विश्वास व्यक्त गर्नुभयो । प्रशिक्षक निलम ताम्राकारले प्रशिक्षणले स्थानीय उत्पादनलाई प्रवद्र्धन एवं विक्री गरेर आयआर्जन गरी आर्थिक क्रान्तिलाई सहयोग गर्ने बताउनुभयो । प्राज्ञसभा सदस्य मिथिलादेवी यादवले आफुले सिप सिकेर स्वरोजगार बनी आयआर्जन गर्न सकेको अनुभव सुनाउनुभयो ।
प्रशिक्षण ६ दिनसम्म चल्ने तथा प्रशिक्षणमा १२ जना महिलाहरुको सहभागिता रहने सभापति सुषमा राजभण्डारीले बताउनुभयो । सो प्रशिक्षणले महिलाहरुको सीप र क्षमतालाई उजागर गर्ने विश्वास व्यक्त गरिएको छ ।